ઉપરોક્ત ચુકાદો તથા અગાઉના અન્ય ચુકાદાઓમાંથી ફલિત થતો સિદ્ધાંત એ છે કે જો સમગ્ર કરાર માટે એક રકમ નક્કી કરવામાં આવી હોય તો આવી રકમને અથવા કરારની પ્રવૃત્તિઓને સર્વિસટેક્સના હેતુ માટે વિભાજિત કરી શકાય નહીં, પણ જો કરારમાં જ અલગ અલગ પ્રવૃત્તિઓ માટે અલગ અલગ રકમ નક્કી કરવામાં આવેલ હોય, અથવા કરાર કરનાર વ્યક્તિઓ દ્વારા આવી પ્રવૃત્તિઓ માટે જુદી જુદી રકમ અન્ય રીતે નક્કી થઈ હોય તો આ સંજોગોમાં સમગ્ર કરારમાં સમાયેલ સેવાને લગતી પ્રવૃત્તિઓની કિંમત પર ટેક્સ લઈ શકાશે.